46. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 219 της 25 Αυγ./5 Σεπτ. 1973 (ΦΕΚ Α΄ 200) Περί ασκήσεως προληπτικού ελέγχου επί των δαπανών των υπό την εποπτείαν της Γενικής Διευθύνσεως Απασχολήσεως του Υπουργείου Εθνικής Οικονομίας υπαγομένων Ν.Π.Δ.Δ. και Οργανισμών. Έχοντες υπ' όψει: α)Το άρθρ. 18 του Ν.Δ. 1265/1972 «περί ελέγχου των δαπανών του Κράτους, των οργανισμών τοπικής αυτοδιοικήσεως και των άλλων νομικών προσώπων δημοσίου δικαίου, ως και των λογαριασμών των δημοσίων υπολόγων και παρακολουθήσεως των εσόδων των». β)Το Β.Δ. 40/1972 «περί κωδικοποιήσεως εις ενιαίον κείμενον των ισχυουσών διατάξεων περί Υπουργικού Συμβουλίου των Υπουργείων», εν συνδυασμώ προς το Ν.Δ. 1174/1972. γ)Την γνώμην του Συμβουλίου της Επικρατείας διατυπωθείσαν εν τω υπ’ αριθ. 388/29.6.73 πρακτικώ αυτού, προτάσει των Ημετέρων Αντιπροέδρων της Κυβερνήσεως και των επί της Εθνικής Οικονομίας και Οικονομικών Υπουργών, απεφασίσαμεν και διατάσσομεν: Άρθρ.1.-1.Από της ισχύος του παρόντος εφ’ απασών των δαπανών των κατωτέρω υπό την εποπτείαν της Γενικής Διευθύνσεως Απασχολήσεως  του Υπουργείου Εθνικής Οικονομίας, λειτουργούντων Νομικών Προσώπων Δημοσίου Δικαίου, Οργανισμών, Ταμείων και Λογαριασμών, διενεργείται υπό του Ελεγκτικού Συνεδρίου προληπτικός έλεγχος, ήτοι: α)Του Οργανισμού Απασχολήσεως Εργατικού Δυναμικού (ΟΑΕΔ). β)Του Οργανισμού Εργατικής Κατοικίας (Ο.Ε.Κ.) γ)Της Εργατικής Εστίας (Ε.Ε.). δ)Των Κεφαλαίων Αποζημιώσεως Φορτοεκφορτωτών (ΚΑΦ). ε)Του Ταμείου Εργασίας Ηθοποιών. ς)Του Ταμείου Αποζημιώσεως Υδροπωλητών και Υδροδοτών. ζ)Των Γραφείων Ευρέσεως Ναυτικής Εργασίας (Γ .Ε.Ν.Ε.). η)Του Ανωτάτου Συμβουλίου Εργασίας (ΑΣΕ). θ)Του Λογαριασμού Προστασίας Φορτοεκφορτωτών Λιμένων (ΛΠΦΛ). 2.Το ελέγχου τούτου εξαιρούνται μόνον αι υπό του ΟΑΕΔ πραγματοποιούμεναι δαπάναι αι αναφερόμεναι εις: α)Τα επιδόματα ανεργείας (τακτική ή έκτακτος επιδότησις). β)Τα επιδόματα Διανεμητικού Λογαρισμού Οικογενειακών Επιδομάτων Μισθωτών (ΔΔΟΕΜ). γ)Τα επιδόματα στρατεύσεως. Σελ. 22(δ) Τεύχος 1Α-7-1 Σελ. 6 δ)Την οικονομικήν αγωγήν διακινουμένων ανέργων εις το εσωτερικόν της χώρας και συναφή έξοδα τούτων. ε)Τα εκπαιδευτικά και συναφή επιδόματα, παρεχόμενα εις επαγγελματικώς καταρτιζόμενα άτομα και έξοδα μετακινήσεως. ς)Την απόδοσιν κρατήσεων αίτινες προέκυψαν εξ ενταλμάτων πληρωμής αρμοδίως θεωρημένων. ζ)Τα εντάλματα αφορώντα διακίνησιν κεφαλαίων από υπηρεσίαν εις υπηρεσίαν. η)Τας προκαταβολάς εν γένει, δι’ ας επακολουθή εκκαθάρισις και έκδοσις τακτικού χρηματικού εντάλματος, συνοδευομένου, υπό των κεκανονισμένων δικαιολογητικών. θ)Την χορήγησιν δανείων εις το προσωπικόν μέχρι τριών μισθών. ι)Πληρωμήν λογαριασμών Οργανισμών Κοινής Ωφελείας (τηλέφωνα, ύδρευσις, φωτισμός), και ια)Πληρωμήν μικροπρομηθειών πραγματοποιουμένων κατά τα εν άρθρ. 45 του Β.Δ. 266/1071 οριζόμενα. ιβ)Πληρωμή επιχορηγήσεων εργοδοτών για τη δημιουργία νέων θέσεων εργασίας (άρθρ. 29 Νόμ. 1262/82, ΦΕΚ 70 Α΄/82). ιγ)Πληρωμή επιχορηγήσεων Οργανισμών Τοπικής Αυτοδιοίκησης (Ο.Τ.Α.), της ΕΥ ΔΑΠ ή και Οργανισμών Κοινής Ωφέλειας, για απασχόληση ανέργων (άρθρ. 28, Νόμ. 1262/82). ιδ)Οικονομική ενίσχυση Ελλήνων προσφύγων που έρχονται για μόνιμη εγκατάσταση στην Ελλάδα (άρθρ. 9, Νομ. 1545/85, ΦΕΚ 91Α΄/85). ιε)Επαγγελματική εκπαίδευση αναπήρων (άρθρ. 3, Νομ. 963/79, ΦΕΚ 202 Α΄/79). τα εδάφ. ιβ-ιε΄ προστέθηκαν από το άρθρ. 1 Π.Δ. 179/9-26 Μαΐου 1986 (ΦΕΚ Β΄ 69). 17 15.Α.β.46 Οργανισμός Υπουργείου Εργασίας «ιστ)Πραγματοποίηση και εκτέλεση προγραμμάτων από τις επιχειρήσεις για την ενίσχυση των προγραμμάτων επαγγελματικής εκπαίδευσης (παρ. 2, άρθρ. 6 της από 26.1.88 Ε.Γ.Σ.Σ.Ε. που κυρώθηκε με το άρθρο 2 του Νόμ. 1766/1988, ΦΕΚ 61 Α/ 1988). ιζ)Επιδότηση βιομηχανικών, βιοτεχνικών και μεταλλευτικών επιχειρήσεων περιοχής Δ΄ του αναπτυξιακού Νόμ. 1262/1982 και ορισμένων νομών της περιοχής Γ΄ του ίδιου νόμου, όπως αυτοί αναφέρονται στο άρθρ. 21 του Νόμ. 1767/1988, όπως σήμερα ισχύει (άρθρ. 21 Νόμ. 1767/1988, ΦΕΚ 63 Α/ 1988, όπως αντικαταστάθηκε από το άρθρ. 32 του Νόμ. 1836/89 ΦΕΚ 79 Α/1989». Τα εδαφ. ιστ και ιζ προστέθηκαν από το άρθρ. 1 του Π.Δ. 429/1-9 Αυγ. 1989 (ΦΕΚ Α΄ 187). Άρθρ.2.-Η ισχύς του παρόντος άρχεται από της 1ης του επομένου της δημοσιεύσεώς του εις την Εφημερίδα της Κυβερνήσεως μηνός 